Parvin E'tesâmi
Parvin E'tesâmi blev en af de mest fejrede kvindelige digtere i Irans nyere litteraturhistorie.
Parvin E'tesâmi fødtes i en familie, hvor oplysning, uddannelse og social retfærdighed var noget man skrev om og kæmpede for. Betydningsfulde intellektuelle og poeter kom i hendes forældres hjem i første halvdel af 1900-t., og hun begyndte selv ret tidligt at digte. Hendes digte og fabler følger versformerne og genrerne fra den klassiske persisk poesis periode (ca. år 900 til år 1500), og formsproget i digtene har mere til fælles med fortidens digtere end med den samtidige nye retning i poesien (se Nimâ Yushij). Hendes værk har for det meste et moralsk, etisk og didaktisk indhold, men der er også digte med en indignation over den fattige og undertrykte befolknings forhold, og her er hun helt i tråd med tidens nye poetiske retning. I nogle få taler udtrykte E'tesâmi også en ønske og håb om folkeoplysning og kvinders ret til uddannelse.
Parvin E'tesâmi er oversat til engelsk i A Nightingale’s Lament: Selections from the Poems and Fables of Parvin E’tesami (1907-1941), Mazda Publishers, Lexington, 1985.
A Nightingale's Lament – Selections from the Poems and Fables of Parvin E'tesami, oversat og med introduktion af Heshmat Moayyad og A. Margaret Arent Madelung, Mazda Publishers, 1985

EʿTEṢĀMĪ, PARVĪN – Encyclopaedia Iranica (iranicaonline.org)
